**UNIT 5**, Lesson 14  
*Holiday photos (part 2)*

**OPIS:** na kraju ove lekcije ćeš opisati radnje koje se događaju upravo sada

Koristeći Present Continuous

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju


**STEP 1 (1. korak)**

* Na početku našeg današnjeg nastavnog sata ponovit ćemo riječi vezane uz Australiju koje smo naučili prošli puta.

Riješi kviz na sljedećoj poveznici i spoji riječi sa fotografijama:

<https://wordwall.net/resource/1555480>

* Otvori svoj udžbenik DIP IN 5 na 82. stranici i promotri LANGUAGE FOKUS, te nadopuni tablicu.



Sve ovo već znaš, samo što nisi spominjao da se ovo glagolsko vrijeme zove PRESENT CONTINUOUS.

Kako i sam naslov kaže PRESENT CONTINUOUS koristimo za radnje koje se odvijaju now, at this moment – dakle, SADA tj. U OVOM TRENUTKU.

Npr. *"Upravo gledam televiziju"*, ili *"Iva trenutno priča na telefon"*, itd.

I am watching TV at the moment.

Iva is talking on the phone right now.

Na početku rečenicu najčešće se nalazi subjekt, odnosno vršitelj radnje.

U prethodno navedenim primjerima subjekti, odnosno vršitelji radnje su: ja u prvoj rečenici, i Iva u drugoj rečenici.

Nakon subjekta slijedi nešto što se zove pomoćni glagol (glagol koji dolazi prije glavnog glagola), u Present Continuousu je pomoćni glagol TO BE (BITI) – u 1. licu jednine to će biti AM, u 3. licu jednine IS, a u svim ostalim licima ARE.

Nakon pomoćnog glagola slijedi glavni glagol, te se na njega dodaje nastavak ing.

* Prilikom izražavanja negacije, pravilo je da se između pomoćnog glagola TO BE i glavnog glagola stavlja negacija not.

Primjer: I am not doing my homework at the moment. ( Ja ne pišem zadaću trenutno).

* Obrati pažnju na BE CAREFUL:

Ako glagol završava na jedan suglasnik ispred kojeg stoji kratak, naglašen samoglasnik, krajnji se suglasnik ispred –ing udvostručava:

*stop – stopping*

Krajnje –l se uvek udvostručava:

*travel – travelling*

Ukoliko glagol završava na –e, to -e se gubi i dodaje se nastavak –ing:

*come – coming*

*take – taking*

Ukoliko glagoli završavaju na –ie, nastavak -ie prelazi u y i dodaje se nastavak – ing:


*die – dying*

*lie – lying*

**STEP 2 (2. korak)**

* Kada si naučio pravila za PRESENT CONTINUOUS riješit ćeš 2. zadatak na 83. stranici udžbenika.

U tom zadatku trebaš riječi posložiti pravilnim redoslijedom.



* U trećem zadatku moraš napisati nekoliko rečenica o luckastom gradu koji je prikazan na slici koristeći riječi iz tablice.



**DOMAĆA ZADAĆA:**

* Za domaću zadaću riješi 4. i 5. zadatak na 82. stranici svoje radne bilježnice, te 6. zadatak na 83. stranici svoje radne bilježnice, pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.

*Autor: Siniša Vuksan*

*VIDEO ovog online nastavnog sata možete pronaći na poveznici:*

*https://youtu.be/TRhGT2Pm1qo*