**UNIT 5**, Lesson 15  
*What are you up to? (part 2)*

**OPIS:** na kraju ove lekcije ćeš moći ispravno koristiti sadašnja glagolska vremena,

Present Simple i Present Continuous i primijetiti razlike između ta dva oblika

**NAPOMENA:** 🗸pažljivo slijedi upute od početka do kraja lekcije

🗸 rješavanje zadataka možeš organizirati kad ti najviše odgovara

🗸 poštuj rok za slanje završenih zadataka učitelju

**STEP 1 (1. korak)**

* Sjećaš li se teksta na 86. stranici svog DIP IN 5 udžbenika?

Zašto su Cathy i Mike pomislili da njihove susjede netko pljačka?


Razlikuju li se situacije koje su Cathy i Mike danas vidjeli kroz prozor od svakodnevnice njihovih susjeda?

* Otvori svoj udžbenik DIP IN 5 na 87. stranici i promotri LANGUAGE FOCUS.

Sjećaš li se koja smo dva glagola vremena do sada koristili?

To su PRESENT SIMPLE i PRESENT CONTINUOUS.

PRESENT je sadašnjost – dakle, oba glagolska vremena koristimo kako bismo iskazali sadašnjost! Pa koja je onda razlika?



Razmisli o gornjoj rečenici!

*Mr Wilson* ***inače*** *nosi odijelo i kravatu, ali* ***danas*** *nosi radno odijelo.*


Primjećuješ li da smo u prvom dijelu rečenice koristili PRESENT SIMPLE (koji prepoznaješ po nastavku -s koji je dodan glagolu wear), a u drugom dijelu rečenice PRESENT CONTINUOUS (ispred glagola stoji pomoćni glagol is, a glagol wear je dobio nastavak -ing).

Imamo glagol WEAR u dva različita vremena u jednoj rečenici! Zašto?

Zato što nam prvi dio rečenice opisuje svakodnevnicu gospodina Wilsona tj. radnju koju on inače vrši a tada upotrebljavamo PRESENT SIMPLE, dok nam drugi dio rečenice opisuje radnju koja se upravo događa što znači da ćemo upotrijebiti PRESENT CONTINUOUS.

Da bismo znali koje glagolsko vrijeme upotrebljavamo pomoći će nam i oznake vremena:

* always, sometimes, usually, often, never, every day će stajati uz Present Simple, a
* at this moment, now, today, this morning, this week će stajati uz Present Continuous.
* Otvori svoju bilježnicu za nastavu engleskog jezika i zapiši:




**STEP 2 (2. korak)**

* [](https://wordwall.net/resource/275317/time-tags) Kada si naučio razliku između PRESENT SIMPLE i PRESENT CONTINUOUS-a, i znaš koja oznaka vremena ide uz koje glagolsko vrijeme riješit ćeš aktivnost koja se nalazi na sljedećoj poveznici:

<https://wordwall.net/resource/275317/time-tags>

* Nakon ove aktivnosti riješit ćeš i 2. zadatak na 87. stranici udžbenika.

U tom zadatku trebaš prema oznaci vremena prepoznati koje ćeš glagolsko vrijeme upotrijebiti.



* [](https://www.e-sfera.hr/dodatni-digitalni-sadrzaji/68494e6d-0155-4f17-8fbc-489181480ba8/assets/interactivity/self-check_5/index.html)Kako bi dodatno uvježbao razliku između ta dva oblika riješi i zadatak na sljedećoj poveznici:

<https://www.e-sfera.hr/dodatni-digitalni-sadrzaji/68494e6d-0155-4f17-8fbc-489181480ba8/assets/interactivity/self-check_5/index.html>

**DOMAĆA ZADAĆA:**

* Za domaću zadaću riješi 2. zadatak na 85. stranici svoje radne bilježnice, te 3. zadatak na 86. stranici svoje radne bilježnice, pa fotografiranu ili skeniranu domaću zadaću pošalji učitelju/učiteljici na dogovoreno virtualno mjesto.

*Autor: Siniša Vuksan*

*VIDEO ovog online nastavnog sata možete pronaći na poveznici:*

[*https://youtu.be/bzb3Qw5o6vU*](https://youtu.be/bzb3Qw5o6vU)